b'\n_START_ARTICLE_\nYury Shulman\n_START_PARAGRAPH_\nYury Shulman (valgevene keeles \xd0\xae\xd1\x80\xd1\x8b\xd0\xb9 \xd0\x9c\xd0\xb0\xd1\x80\xd0\xba\xd0\xb0\xd0\xb2\xd1\x96\xd1\x87 \xd0\xa8\xd1\x83\xd0\xbb\xd1\x8c\xd0\xbc\xd0\xb0\xd0\xbd Juryj Markavi\xc4\x8d \xc5\xa0ulman; s\xc3\xbcndinud 29. aprilli 1975 Minskis) on Valgevenest p\xc3\xa4rit Ameerika \xc3\x9chendriikide maletaja, rahvusvaheline suurmeister (1995). _NEWLINE_Shulman sai suurmeistriks 20-aastaselt 1995. aastal. Kaks aastat varem sai ta FIDE-lt rahvusvahelise meistri nimetuse. 1994. aastal v\xc3\xb5itis ta Valgevene meistriv\xc3\xb5istlused. 1995. aastal tuli Shulman Holonis Euroopa juunioride malemeistriks. _NEWLINE_1999. aastal asus Shulman \xc3\xb5ppima Texase \xc3\x9clikooli Dallases. Ta v\xc3\xb5itis 2008. aastal USA malemeistriv\xc3\xb5istlused. 2010. ja 2011. aastal jagas ta USA meistriv\xc3\xb5istlustel esikohta, kuid j\xc3\xa4relmat\xc5\xa1i kaotas m\xc3\xb5lemal korral._NEWLINE_Ta on abielus naiste rahvusvahelise malemeistri Viktorija Niga. Shulmani isa Mark \xc5\xa0ulman on kabesuurmeister.'